કવિ અને સંપાદક હર્ષદ ત્રિવેદીએ પદ્ય અને સંપાદનમાં ભલે વધુ યોગદાન આપ્યું હોય, પરંતુ સાહિત્યનાં તમામ સ્વરૂપોમાં તેમણે ખેડાણ કર્યું છે. જોકે નિબંધો અથવા રેખાચિત્રોના ક્ષેત્રમાં આ સર્જકને નામે કશું નહોતું બોલાતું, પરંતુ તાજેતરમાં તેમણે એ ખોટ પણ પૂરી પાડી અને એક સ-ર-સ પુસ્તકની આપણને ભેટ ધરી છે. એ પુસ્તક એટલે ‘સરોવરના સગડ’, જેમાં હર્ષદ ત્રિવેદીએ દિવંગત ગુજરાતી સાહિત્યકારોનાં રેખાચિત્રો આલેખ્યાં છે.